Diari Oficial de la Generalitat Valenciana


Sumari del DOGV 7074, del 24-07-2013 (2013/7472)

Notificació de la sentència dictada en el procediment ordinari número 1139/2011.
--------------------------------------------------------------------------------

### Dades del document

Número de DOGV
:   7074

Data del DOGV
:   24-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7472


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 1139/2011. [2013/7472]  
Juí de procediment ordinari 001139/2011  
Part demandant: Ana Escobar Sanabria.  
Part demandada: Jesús Sánchez-Reolid García.  
Sobre: ordinaris.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 66/2013  
Benidorm, 28 de febrer de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí declaratiu ordinari número 1139/2011, seguides a instàncies d'Ana Escobar Sanabria, representada pel procurador dels tribunals Cristóbal Martínez Agudo i assistida per la lletrada Ana Escobar Sanabria, contra Jesús Sánchez-Reolid García, en situació processal de rebel·lia; sobre la reclamació d'una quantitat.  
Dispositiva  
Estime íntegrament la demanda formulada pel procurador dels tribunals Cristóbal Martínez Agudo, en nom i representació processal de l'actora Ana Escobar Sanabria, contra el demandat Jesús Sánchez-Reolid García, i dec:  
A) Condemnar el demandat Jesús Sánchez-Reolid García que pague a l'actora, Ana Escobar Sanabria, la suma reclamada de 33.000,00 euros.   
B) Condemnar el demandat Jesús Sánchez-Reolid García que pague a Ana Escobar Sanabria l'interés legal produït per la suma de 33.000,00 euros, des de la data d'interpel·lació judicial (01.06.2011) fins a la data de la present resolució; així com dels interessos per mora processal de l'article 576 de la Llei d'Enjudiciament Civil, que es produïts des de la data de l'esmentada resolució fins a la data en què es produïsca el pagament sencer de la suma reclamada com a principal.  
  
C) Condemnar el demandat Jesús Sánchez-Reolid García al pagament de totes les costes processals produïdes en este procediment.  
Expediu una testimoniança literal d'esta sentència i uniu-la a estes actuacions, i incloeu-ne l'original en el llibre de sentències civils d'este Jutjat.  
Notifiqueu esta resolució a les parts i feu-los saber que no és ferma i que en contra es pot interposar un recurs d'apel·lació davant d'este Jutjat, en el termini de 20 dies comptats des de l'endemà de la notificació, exposant les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, per al posterior coneixement per l'Audiència Provincial d'Alacant.  
  
Amb este fi s'indica a les parts que per a interposar el recurs d'apel·lació necessitaran la constitució d'un depòsit de 50 euros per mitjà de la consignació d'esta suma en el compte de depòsits i consignacions obert a nom del Jutjat o del tribunal, que haurà de ser acreditat a l'hora de la seua interposició, i no s'admetrà a tràmit cap recurs el depòsit del qual no estiga constituït.  
Si el recurrent haguera incorregut en defecte, omissió o error en la constitució del depòsit, es concedirà a la part el termini de dos dies perquè esmene el defecte, amb l'aportació si és el cas de documentació acreditativa.  
Si no ho efectua, es dictarà una interlocutòria que pose fi al tràmit del recurs, o que inadmeta la demanda, i quedarà ferma la resolució impugnada.  
Si s'estima totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional inadmeta el recurs o la demanda, o confirme la resolució objecte de recurs, el recurrent o demandant perdrà el depòsit, a què es donarà la destinació prevista en esta disposició.  
Esta és la meua sentència, que, jutjant definitivament en esta instància, pronuncie, mane i firme.  
Publicació. L'anterior sentència ha sigut llegida i publicada pel magistrat jutge que la subscriu el dia de la seua data, mentres celebrava audiència pública, de la qual cosa done fe.»  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat per a portar a efecte la diligència de notificació de la sentència al demandat, Jesús Sánchez-Reolid García.  
  
Benidorm, 4 d'abril de 2013.- La secretària judicial: M.ª Engracia Román Ivorra.